અમદાવાદઃ આંગણવાડી બહેનો તેમજ આશા વર્કરોની માગણીઓ અને સમસ્યાઓનાં નિરાકરણ માટે સરકાર વિરોધી રેલીને પગલે આજે રાજ્યમાં ઠેરઠેર વિરોધ પ્રદર્શન કરવામાં આવ્યું હતું. વહેલી સવારથી ગાંધીનગરમાં સીએમ બંગલાની બહાર પ્રદર્શન માટે આવેલી ૧પ૦ કરતાં વધુ મહિલા સહિત રાજ્યમાં વિવિધ જગ્યાએ પ્રદર્શન માટે એકત્રિત થયેલ હજારો મહિલાની અટકાયત કરવામાં આવી હતી. લધુતમ વેતન, નિવૃત્તિ વય મર્યાદા અને બહેનોને કાયમી કરવાની માગ સાથે રાજ્યમાં ઠેર ઠેર વિરોધ પ્રદર્શન કરવામાં આવ્યાં હતાં. ગાંધૈનગર અને આસપાસની આંગણવાડીઓમાં ફરજ બજાવતા કર્મચારીઓની અટકાયત કરવામાં આવી છે. ગાંધીનગર જિલ્લામાં ઠેરઠેર નાકાબંધી કરી દેવામાં આવી હતી. બસ, જીપ કે પછી અન્ય કોઇ વાહનોમાં આંગણવાડીની મહિલા દેખાતાં જ તેમને રોકવામાં આવતી હતી.